**ELŐTERJESZTÉS**

Tiszavasvári Város Önkormányzata Képviselő-testületének

2017. november 30-án tartandó rendes ülésére

#### Az előterjesztés tárgya: ,,Digitális Jólét Program Pontok fejlesztése” című pályázat benyújtásáról

Melléklet: 1 db

A napirend előterjesztője: Dr. Fülöp Erik polgármester (előadó)

Az előterjesztést készítette: Kiss Brigitta (témafelelős)

Az előterjesztés ügyiratszáma: 20602-2/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.11 pont |

Az ülésre meghívni javasolt szervek, személyek:

|  |  |
| --- | --- |
| Bohács József Egyesített Közművelődési Intézmény és Könyvtár intézményvezetője | jozsef.bohacs@gmail.com |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2017. november 23.

#####  Kiss Brigitta

 témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kiss Brigitta

## ELŐTERJESZTÉS

### A Képviselő-testülethez

**,,Digitális Jólét Program Pontok fejlesztése” című pályázat benyújtásáról**

**Tisztelt Képviselő-testület!**

2017. november 22-én az EKIK intézményvezetője megkeresett azzal a céllal, hogy az intézmény pályázni szeretne a GINOP-3.3.1-16-2016-00001 azonosítószámú projekt keretében megvalósításra kerülő ,,Digitális Jólét Program Pontok fejlesztése” című pályázati kiírásra.

A pályázat célja a közösségi internet hozzáférési helyek infrastruktúrájának fejlesztése illetve az állampolgárok ösztönzése az IKT (Információs- és kommunikációs eszközök) használatára, ezáltal a digitális jártasság fejlesztése különös tekintettel a  munkavállalási korú hátrányos helyzetű célcsoporttagok körében. A pályázat által egy pályázati csomag térítésmentes használatára terjed ki, mely csomag az alábbi eszközöket tartalmazza:

* 3 db laptop és a szükséges szoftverek
* 2 db tablet
* 2 db okostelefon
* 1 db projektor
* 1 db multifunkcionális eszköz (nyomtató, fax, fénymásoló)
* 1 db beltéri Wifi Access Point és amennyiben szükséges power injector
* 1 db kültéri WiFi Access Point és amennyiben szükséges power injector
* 1 db router

A pályázat tartalmát képező eszközök beszerzését, kiszállítását, valamint a WiFi Access Point telepítését a KIFÜ biztosítja. A elnyert eszközök kiosztására, valamint a Wifi hálózat kialakításához szükséges eszközök telepítésére 2018. április és 2018. december hónap között kerül sor. Ezek az eszközök a Magyar Állam tulajdonát képezik. Ezáltal a nyertes pályázók nem szereznek tulajdonjogot, csak az eszközök határozatlan idejű, rendeltetésszerű használatára lesznek jogosultak. Minden nyertes pályázóból egy munkatárs részére térítésmentesen biztosításra kerül egy legalább 70 órás DJP Mentor képzés.

A pályázat benyújtásának határideje 2017. december 31. A pályázat feltétele, hogy a fejlesztés könyvtárban valósuljon meg, s előnyt jelent, ha korábban e-Magyaroszág pontként működött az intézmény (könyvtár). Az Egyesített Közművelődési Intézmény és Könyvtár – Városi Könyvtár szervezeti egysége eddig is e-Magyarország pontként működött, s a pályázat kedvező elbírálása esetén a Digitális Jólét Program Hálózat tagjaként, DJP végpontként segítené a lakossági igények kiszolgálását. A benyújtáshoz az intézménynek szüksége van tulajdonosi hozzájárulásra, amely igazolja, hogy a Könyvtár épülete az önkormányzat tulajdonában áll.

Kérem a Tisztelt Képviselő-testületet a pályázat benyújtásáról illetve a tulajdonosi hozzájárulás megadásáról döntést hozni szíveskedjenek.

Tiszavasvári, 2017. november 23.

 **Dr. Fülöp Erik**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2017. (XI.30) Kt. számú**

**határozata**

**,,Digitális Jólét Program Pontok fejlesztése” című pályázat benyújtásáról**

Tiszavasvári Város Önkormányzata Képviselő-testülete

1. Tudomásul veszi és támogatja, hogy az Egyesített Közművelődési Intézmény és Könyvtár pályázatot nyújt be a GINOP-3.3.1-16-2016-00001 azonosítószámú projekt keretében megvalósításra kerülő ,,Digitális Jólét Program Pontok fejlesztése” című pályázati kiírásra.
2. Felhatalmazza a polgármestert, hogy írja alá a pályázat benyújtásához szükséges azon tulajdonosi hozzájárulást, mely igazolja, hogy a Könyvtár elhelyezésére szolgáló épület (Tiszavasvári, Szabadság tér 1.) az önkormányzat tulajdonában áll.
3. Felkéri a polgármestert, hogy a pályázat eredményéről tájékoztassa a Képviselő-testületet.

**Határidő:** azonnal **Felelős:** Dr. Fülöp Erik polgármester

